CELEX: 22013D0086
Language: sl
Date: 2013-05-03 00:00:00
Title: Sklep Skupnega odbora EGP št. 86/2013 z dne 3. maja 2013 o spremembi Priloge XII (Prosti pretok kapitala) k Sporazumu EGP

31.10.2013   
            
            
               SL
            
            
               Uradni list Evropske unije
            
            
               L 291/51
            
         SKLEP SKUPNEGA ODBORA EGP
   št. 86/2013
   z dne 3. maja 2013
   o spremembi Priloge XII (Prosti pretok kapitala) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo (ES) št. 924/2009 Evropskega parlamenta in Sveta z dne 16. septembra 2009 o čezmejnih plačilih v Skupnosti in razveljavitvi Uredbe (ES) št. 2560/2001 (1) je treba vključiti v Sporazum EGP.
            
         
               (2)
            
            
               Uredbo (EU) št. 260/2012 Evropskega parlamenta in Sveta z dne 14. marca 2012 o uvajanju tehničnih in poslovnih zahtev za kreditne prenose in direktne bremenitve v eurih in o spremembi Uredbe (ES) št. 924/2009 (2) je treba vključiti v Sporazum EGP.
            
         
               (3)
            
            
               Prilogo XII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga XII k Sporazumu EGP se spremeni:
   
               1.
            
            
               besedilo točke 3 (Uredba Evropskega parlamenta in Sveta (ES) št. 2560/2001) se nadomesti z naslednjim:
               „32009 R 0924: Uredba (ES) št. 924/2009 Evropskega parlamenta in Sveta z dne 16. septembra 2009 o čezmejnih plačilih v Skupnosti in razveljavitvi Uredbe (ES) št. 2560/2001 (UL L 266, 9.10.2009, str. 11), kakor jo spreminja:
               
                           —
                        
                        
                           
                              32012 R 0260: Uredba (EU) št. 260/2012 Evropskega parlamenta in Sveta z dne 14. marca 2012 (UL L 94, 30.3.2012, str. 22).
                        
                     V tem sporazumu EGP veljajo določbe Uredbe v skladu z naslednjo prilagoditvijo:
               člen 2(12) se glasi:
               
                  ‚ ‚mikropodjetje‘ pomeni podjetje, ki je ob sklenitvi pogodbe o plačilni storitvi subjekt, ki izvaja poslovno dejavnost, ne glede na svojo pravno obliko. To zlasti vključuje samozaposlene osebe in družinska podjetja, ki se ukvarjajo z obrtjo ali drugimi dejavnostmi, ter partnerstva ali društva, ki redno izvajajo poslovno dejavnost. Kategorijo mikropodjetij ter malih in srednje velikih podjetij (MSP) sestavljajo podjetja, ki zaposlujejo manj kot 250 oseb in katerih letni promet ne presega 50 milijonov EUR in/ali katerih skupna letna bilanca stanja ne presega 43 milijonov EUR. V kategoriji MSP je mikropodjetje definirano kot podjetje, ki zaposluje manj kot 10 oseb in katerega letni promet in/ali skupna letna bilanca stanja ne presega 2 milijona EUR.‘;“
               
            
         
               2.
            
            
               za točko 3 (Uredba (ES) št. 924/2009 Evropskega parlamenta in Sveta) se vstavi naslednje:
               
                           „3a.
                        
                        
                           
                              32012 R 0260: Uredba (EU) št. 260/2012 Evropskega parlamenta in Sveta z dne 14. marca 2012 o uvajanju tehničnih in poslovnih zahtev za kreditne prenose in direktne bremenitve v eurih in o spremembi Uredbe (ES) št. 924/2009 (UL L 94, 30.3.2012, str. 22).
                           V tem sporazumu EGP veljajo določbe Uredbe v skladu z naslednjo prilagoditvijo:
                           člen 2(23) se glasi:
                           ‚ ‘mikropodjetje‚ pomeni podjetje, ki je ob sklenitvi pogodbe o plačilni storitvi subjekt, ki izvaja poslovno dejavnost, ne glede na svojo pravno obliko. To zlasti vključuje samozaposlene osebe in družinska podjetja, ki se ukvarjajo z obrtjo ali drugimi dejavnostmi, ter partnerstva ali društva, ki redno izvajajo poslovno dejavnost. Kategorijo mikropodjetij ter malih in srednje velikih podjetij (MSP) sestavljajo podjetja, ki zaposlujejo manj kot 250 oseb in katerih letni promet ne presega 50 milijonov EUR in/ali katerih skupna letna bilanca stanja ne presega 43 milijonov EUR. V kategoriji MSP je mikropodjetje definirano kot podjetje, ki zaposluje manj kot 10 oseb in katerega letni promet in/ali skupna letna bilanca stanja ne presega 2 milijona EUR‘.“
                        
                     
         Člen 2
   Besedili uredb (ES) št. 924/2009 in (EU) št. 260/2012 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 4. maja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 3. maja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 266, 9.10.2009, str. 11.
   
      (2)  UL L 94, 30.3.2012, str. 22.
   
      (3)  Navedene so ustavne zahteve.